钦定古今图书集成/明伦汇编/氏族典/第180卷 > 《廖用贤尚友录》 > 全昭孙
## 钦定古今图书集成/明伦汇编/氏族典/第180卷 > 《廖用贤尚友录》 > 全昭孙

按《宋史度宗全皇后传》：“‘皇后，会稽人，理宗母慈宪夫
人侄孙女也。幼从父昭孙知岳州，开庆初，秩满，归道
潭州。时元兵围潭州，逾年，事平，至临安，会忠王议纳
妃，臣僚言全氏侍其父昭孙，往返江湖，备尝艰险，其
处贵富，必能尽警戒相成之道’。理宗以母慈宪故，乃
诏后入宫，问曰：‘尔父昭孙昔在宝祐间，殁于王事，每
念之，令人可哀’。”后对曰：“妾父可念，淮、湖之民，尤可念
也。”帝深异之。景定二年，册为皇太子妃。咸淳三年，册
为皇后。追赠三代。